Ο.Φ.Η. (καλαθοσφαίριση γυναικών)

Ο Όμιλος Φιλάθλων Ηρακλείου είναι ελληνικό αθλητικό σωματείο που δραστηριοποιείται στο Ηράκλειο, στον ομώνυμο νομό της Κρήτης από το 1925 και οι αθλητές του αγωνίζονται με χρώματα το μαύρο και το λευκό. Το τμήμα καλαθοσφαίρισης γυναικών μετρά δεκαετίες ιστορίας με διακοπές, ενώ αποτελεί την πρώτη γυναικεία ομάδα που ιδρύθηκε στο νησί.«Η πρώτη γυναικεία ομάδα μπάσκετ του ΟΦΗ το 1955», άρθρο στον ιστότοπο BasketWorld.net, 29 Νοεμβρίου 2020. Σήμερα αποτελεί νομικά ένα από τα ερασιτεχνικά τμήματα του συλλόγου. Καλλιεργεί τμήματα τόσο ενηλίκων όσο και νεαρότερων ηλικιακά αθλητριών. Έδρα του αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών.Κλειστό Γυμναστήριο «Βαρδινογιάννειου» Αθλητικού Κέντρου , πληροφορίες στον ιστότοπο Gipeda.gr.

 Ιστορική αναδρομή 
 Ίδρυση 
Ο Όμιλος Φιλάθλων Ηρακλείου ήταν η πρώτη ομάδα της Κρήτης που δημιούργησε τμήμα γυναικείας καλαθοσφαίρισης. Δημιουργός του ήταν τη δεκαετία του 1950 ο καθηγητής αγγλικών Χάρης Ευαγγελινός. Οι αθλήτριες της εποχής ήταν οι Κάλλια Αεράκη, Ρένα Γλύκα, Αλίκη Φιλιππίδου, Λίλιαν Καρέλλη, Καλλιόπη Θεριάκη, Ερασμία Μανδαροπούλου, Κίτσα Βασιλειάδου, Νέλλη Ρουσάκη, Μαίρη Σκαλοχωρίτου, Στ. Μπαϊμάρογλου και Μαρία Μοσχολάκη.

Το 1983 ο Ο.Φ.Η. ήταν μεταξύ των σωματείων που ίδρυσαν την Ένωση Καλαθοσφαιρικών Σωματείων Κρήτης.«Ιστορικό», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κρήτης.

 Δεκαετία 1990 
Την αγωνιστική περίοδο 1997-98 ο Ο.Φ.Η. κατέκτησε το τοπικό γυναικείο Πρωτάθλημα Κρήτης για πρώτη φορά στην ιστορία του.«Ένωση Καλαθοσφαιρικών Σωματείων Κρήτης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ακολούθως, τον Απρίλιο του 1998 συμμετείχε σε σειρά προκριματικών αγώνων προκειμένου να ανέλθει στη (σήμερα καταργημένη) Β' Εθνική Κατηγορία. Στο τουρνουά αυτό, που έλαβε χώρα στην Αθήνα, συγκέντρωσε μία νίκη και δύο ήττες, με αποτέλεσμα να μην προκριθεί. Τα αποτελέσματα ήταν με τη σειρά: 34-65 ήττα από τον Ιωνικό Νίκαιας, 32-50 νίκη απέναντι στο Διαγόρα Ρόδου και 67-55 ήττα από τον Πύρρο Άρτας. Διακριθείσες αθλήτριες της ομάδας αυτής ήταν οι Ρένα Βλαχάκη και Αλεξάνδρα Καντιδάκη.

 Δεκαετία 2010 
Η πιο πρόσφατη ανασύσταση της γυναικείας ομάδας του Ο.Φ.Η. έλαβε χώρα το καλοκαίρι του 2015.«Τέλος κι επίσημα από την Α2 ο ΟΦΗ», άρθρο στον ιστότοπο InfoBasket.gr, 6 Οκτωβρίου 2015.

Τη χρονιά 2018-19 η κρητική ομάδα κατέκτησε εκ νέου το τοπικό γυναικείο Πρωτάθλημα Κρήτης, εξασφαλίζοντάς το μαθηματικά δύο αγωνιστικές πριν το τέλος.«Πρωταθλήτρια Κρήτης η γυναικεία ομάδα του ΟΦΗ», άρθρο στον ιστότοπο NeaKriti.gr, 4 Μαρτίου 2019. Στα τέλη Ιουνίου 2019 συμμετείχε στο Ειδικό Πρωτάθλημα Ανόδου στην Α2 Εθνική Κατηγορία που διοργάνωσε η Ομοσπονδία στο Μετς. Σχημάτισε όμιλο με τους συλλόγους: Έσπερο Παναγίας Αλεξιώτισσας (Αχαΐα-Ηλεία), Αιγέα Χίου (Χίος), Άρι Καλαμάτας (Νότια και Κεντρική Πελοπόννησος) και Πρωτέα Σχηματαρίου (Ανατολική Στερεά και Εύβοια). Ο Ο.Φ.Η. συγκέντρωσε 2 νίκες και 2 ήττες στο τουρνουά, με αποτέλεσμα να τερματίσει 3ος και να παραμείνει στις τοπικές κατηγορίες.«Ειδικό Πρωτάθλημα Ανόδου Α2 Γυναικών: Αποτελέσματα», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Ιουνίου 2019.

 Δεκαετία 2020 
Κατά την αγωνιστική περίοδο, 2021-22, ο Ο.Φ.Η. έλαβε μέρος στο Πρωτάθλημα Γυναικών που διοργανώνει η Ένωση Καλαθοσφαιρικών Σωματείων Κρήτης. Στην Α' Φάση του Πρωταθλήματος αντιμετώπισε σε κοινό Όμιλο έξι αντιπάλους σε διπλούς αγώνες. Με απολογισμό 9 νίκες και 1 ήττα τερμάτισε την 1η θέση του βαθμολογικού πίνακα της Κανονικής Περιόδου.«Η Τελική Φάση των Γυναικών», άρθρο στον επίσημο ιστότοπο της Ένωσης Καλαθοσφαιρικών Σωματείων Κρήτης, 24 Μαΐου 2022. Στους Ημιτελικούς υπερκέρασε το εμπόδιο του Εργοτέλη Ηρακλείου με το μεταξύ τους σκορ να διαμορφώνεται σε 73-56.«Τελική Φάση Γυναικών Κρήτης», άρθρο στον επίσημο ιστότοπο της Ένωσης Καλαθοσφαιρικών Σωματείων Κρήτης, 28 Μαΐου 2022. Ωστόσο στο Μεγάλο Τελικό γνώρισε την ήττα εντός έδρας από τον Ηρόδοτο Νέας Αλικαρνασσού (τελικό σκορ 48-64), με αποτέλεσμα να απωλέσει τόσο τον Παγκρήτιο Τίτλο όσο και την άνοδο στις εθνικές κατηγορίες.«Ε.ΚΑ.Σ.Κ.: Πρωταθλητής ο Ηρόδοτος στις γυναίκες μετά από 9 χρόνια», άρθρο στον ιστότοπο Maleviziotis.gr, 29 Μαΐου 2022.«Ο Ηρόδοτος κατέκτησε το πρωτάθλημα μπάσκετ Γυναικών», άρθρο στον ιστότοπο NeaKriti.gr, 29 Μαΐου 2022.

 Τμήματα υποδομής 
Ο Ο.Φ.Η. ως φυτώριο νεαρών αθλητριών στο πρόσφατο παρελθόν έχει κατακτήσει:
 1× Πρωτάθλημα Νεανίδων Κρήτης (2018)
 1× Πρωτάθλημα Κορασίδων Κρήτης (2021)

Την αγωνιστική περίοδο 2017-18 ο σύλλογος του Ηρακλείου κατέκτησε το Πρωτάθλημα Νεανίδων Κρήτης με προπονητή το Μάνο Καρλάφτη. Ακολούθως έλαβε μέρος στην προκριματική φάση του Πανελλήνιου Πρωταθλήματος όπου ξεπέρασε επιτυχώς το εμπόδιο του Αιγέα Χίου (Χίος), του Αιόλου Μυτιλήνης (Λέσβος) και της Καλύμνου (Δωδεκάνησα). Οι αγώνες αυτοί διεξήχθησαν υπό μορφή τουρνουά στο Παλαιό Φάληρο. Ακολούθησε η Τελική Φάση η οποία έλαβε χώρα στην Αιδηψό από τις 11 έως τις 15 Απριλίου 2018. Εκεί ο κρητικός σύλλογος διεκδίκησε ένα μετάλλιο απέναντι στον Παναθηναϊκό (Αττική), στον Π.Α.Ο.Κ. (Θεσσαλονίκη), στο Φάρο Κερατσινίου (Νότια Αττική), στον Έσπερο Παναγίας Αλεξιώτισσας (Αχαΐα-Ηλεία) και στον Πιερικό Αρχέλαο (Κεντ. Μακεδονία). Συγκέντρωσε μία νίκη σε πέντε αγώνες με αποτέλεσμα να καταλάβει την 5η θέση της τελικής κατάταξης.«Πανελλήνιο Νεανίδων: Πρωταθλητής ο Παναθηναϊκός», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 15 Απριλίου 2018.«Αήττητος πρωταθλητής ο Παναθηναϊκός στις Νεάνιδες» , άρθρο στον ιστότοπο Sport24.gr, 15 Απριλίου 2018. Παραγωγικότερη σκόρερ της ομάδας αναδείχθηκε η Κωνσταντίνα Βατσίνα (102 πόντοι σε 8 αγώνες, 12,75 μ.ό.), η οποία όμως δεν συμπεριλήφθηκε στην κορυφαία πεντάδα της διοργάνωσης.

Την αγωνιστική περίοδο 2020-21 ο Ο.Φ.Η. αναδείχθηκε Πρωταθλητής Κορασίδων Κρήτης. Κατά συνέπεια προκρίθηκε στην προκριματική φάση του Πανελλήνιου Πρωταθλήματος που διεξήχθη υπό μορφή τουρνουά στο Κλειστό Γυμναστήριο του Μετς. Εκεί κατέκτησε την πρωτιά και το εισιτήριο για την επόμενη φάση επικρατώντας της Άνδρου (Κυκλάδες), του Ηρακλή 2000 (Δωδεκάνησα) και της Ολυμπιάδος Μήθυμνας (Λέσβος). Η Τελική Φάση του Πανελληνίου Πρωταθλήματος Κορασίδων διεξήχθη το διάστημα 24-28 Ιουλίου 2021 στο Κλειστό Γυμναστήριο «Γεώργιος Μελισσηνός» στην Καισαριανή. Απέναντι στον Ο.Φ.Η. αντιτάχθηκαν οι Παναθλητικός Συκεών (Θεσσαλονίκη), Κρόνος Αγίου Δημητρίου (Νότια Αττική), Απόλλων Πτολεμαΐδας (Δυτική Μακεδονία), Παναθηναϊκός (Αττική) και Άμιλλα Αρκαδίας. Ο Ο.Φ.Η. ολοκλήρωσε τις αγωνιστικές του υποχρεώσεις με 3 νίκες και 2 ήττες, αποσπώντας το χάλκινο μετάλλιο. Η αθλήτρια Ελευθερία Διαμαντάκη αναδείχθηκε δεύτερη παραγωγικότερη σκόρερ του τουρνουά και συμπεριλήφθηκε στην κορυφαία πεντάδα. Προπονητές της ομάδας ήταν η Έφη Ζερβάκη και ο Μάνος Καρλάφτης.«Βαθμολογία και Αποτελέσματα Πανελλήνιου Πρωταθλήματος Κορασίδων (2020-2021)», πληροφορίες στον επίσημο ιστότοπο στατιστικών της Ελληνικής Ομοσπονδίας Καλαθοσφαίρισης.«Iστορικό μετάλλιο για το μπάσκετ του ΟΦΗ», άρθρο στον ιστότοπο της εφημερίδας «Πατρίς», 29 Ιουλίου 2021.

 Παραπομπές 

 Εξωτερικοί σύνδεσμοι 




 Όμιλος Φιλάθλων Ηρακλείου (ερασιτέχνης), επίσημο κανάλι στο YouTube.

 Κλειστό Γυμναστήριο «Βαρδινογιάννειου» Αθλητικού Κέντρου , πληροφορίες στον ιστότοπο Gipeda.gr.

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Κ.
Κατηγορία:Ιδρύσεις ομάδων καλαθοσφαίρισης σε άγνωστο έτος